William Francis O’Shea

William Francis O'Shea M.M. (født 9. desember 1884 i Greenwich Village på Manhattan i New York i USA, død 22. februar 1945 i New York City) var en amerikansk katolsk ordensgeistlig og misjonær i Kina som ble biskop i Korea.

Liv og virke

Bakgrunn
William O'Shea vokste opp i Hoboken i New Jersey og arbeidet etter college som regnskapsfører, stenograf tjenestegjorde i Navy Department og i marinen og skulle bli offiser. I 1912, etter råd fra en jødisk venn («du ville bli ern enda bedre prest enn marineoffiser»), begynte han på Hawthorne Seminary.

Prest
Han ble ordinert til prest av Maryknoll Missionary Order den 5. desember 1917. I 1919 ble han sendt til misjonene i Kina. Han ankom i Kochow i desember 1919 og begynte straks å lære seg språket. Han assisterte også med ledelsen av det lokale hjemmet for foreldreløse barn. I november 1920 ble det åpnet en ny misjonsstasjon i Wuchow og fader O’Shea ble sendt dit.
 
I 1924 ble han sitt misjonsinstitutts første prokurator i Hongkong. Senere samme år ble han også medlem av instituttets General Council og returnerte da til USA. 

Han ble rektor presteseminaret de drev i Scranton (Venard). 

Ved det første generalkapittelet i 1929 ble han valgt til Maryknolls generalsekretær.

Biskop i Korea
Den 11. juli 1939 utnevnte pave Pius XII ham til apostolisk vikar av Heijo i Korea og til titulærbiskop av Naissus. Samme dag opphøyde paven det apostoliske prefektur Peng-yang til det apostoliske vikariat Heijo. Paven bispeviet ham personlig og elleve andre misjonærbiskoper den 29. oktober 1939. Medkonsekratorer var Celso Costantini, sekretær for Kongregasjonen for troens utbredelse, Henri Streicher M.Afr., apostolisk vikar i Uganda. 

Under andre verdenskrig ble han internert av japanerne, og repatriert med fangeutvekslings- og repatrieringsskipet MS «Gripsholm» i 1942. Den 17. april 1944 aksepterte paven hans avgang som apostolisk vikar, til fordel for en koreansk prest: Francis Hong Yong-ho. 

Biskop William Francis O'Shea døde et knapt år etter i New York City, den 22. februar 1945.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Kardinal Costantino Patrizi Naro (1798-1876) *1828
 Kardinal Lucido Maria Parocchi (1833-1903) *1871
 Pave Pius X (1835-1914) *1884
 Pave Benedikt XV (1854-1922) *1907
 Pave Pius XII (1835-1958) *1917 
 Biskop William Francis O'Shea M.M. (1884-1945) *1939

Referanser 

Katolske misjonærer
Misjonærer fra USA
Misjonærer i Kina
Misjonærer i Korea
Medlemmer av katolske ordener fra USA
Maryknollfedrene
Katolske biskoper fra USA

Ikkekoreanske katolske biskoper i Korea
Linjen Rebiba
Personer fra New York City
Personer fra Hoboken